ปริมาณการค้าโลกปีนี้ดิ่งเหว ฮ่องกงแห่นำเข้าข้าวจากไทย
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า องค์การการค้าโลก (ดับบลิวทีโอ) ได้จัดทำรายงานการศึกษาการค้าโลก หลังได้รับผลกระทบจากไวรัสโควิด-19 คาดว่าปริมาณการค้าโลกปีนี้ จะลดลงจากปีที่ผ่านมา และจะกลับมาฟื้นตัวในปีหน้า โดยได้ตั้งสมมติฐาน 2 กรณีคือ ปริมาณการค้าติดลบ 13% และจะฟื้นตัว 21% และกรณีที่ 2 ปริมาณการค้าจะติดลบ 32% และกลับมาฟื้นตัว 24%ปัจจัยที่มีผลกับการฟื้นตัวของเศรษฐกิจ คือ ความรวดเร็วในการควบคุมการแพร่ระบาด และนโยบายหรือมาตรการเยียวยาทางเศรษฐกิจที่ประเทศต่างๆนำมาใช้ และหากทุกประเทศร่วมมือกัน จะทำให้เศรษฐกิจฟื้นตัวเร็วกว่าการที่แต่ละประเทศดำเนินมาตรการเองนางชณันภัสร์ พิศาลอภิพงศ์ ผู้อำนวยการสำนักงานส่งเสริมการค้าในต่างประเทศ ณ เมืองฮ่องกง กรมส่งเสริมการค้าระหว่างประเทศ กล่าวว่า 2-3 เดือนที่ผ่านมา ฮ่องกงเร่งนำเข้าข้าวจากทั่วโลกเพิ่มขึ้นมาก เพราะตื่นตระหนกกับการตุนอาหาร เพื่อบริโภค ระหว่างการเกิดโควิด-19 ส่งผลให้มีการนำเข้าข้าวจากไทยเพิ่มขึ้นต่อเนื่อง และผลักดันให้ราคาข้าวไทยสูงขึ้น โดยในเดือน ม.ค. ราคาข้าวไทยที่ขายในฮ่องกงอยู่ที่กิโลกรัม (กก.) ละ 13.05 เหรียญฮ่องกง เดือน ก.พ. อยู่ที่ กก.ละ 14.22 เหรียญฮ่องกง เดือน มี.ค. อยู่ที่ กก.ละ 17 เหรียญฮ่องกง สูงกว่าราคาของคู่แข่งอย่างเวียดนามมาก.
ฮ่องกงเร่งนำเข้าข้าวจากทั่วโลกเพิ่มขึ้นมาก ส่งผลให้มีการนำเข้าข้าวจากไทยเพิ่มขึ้นต่อเนื่อง และผลักดันให้ราคาข้าวไทยสูงขึ้น
ข้าวไทย,ส่งออกข้าว,ตลาดข้าว,ฮ่องกง,ราคาข้าวไทย,องค์การการค้าโลก,ข่าววันนี้